6 C. PLINII HIST. NAT. UB. XXXIII. 



rhina et crystallina ex eadem terra efFodimus , quibus 

 pretium faceret ipsa fragilitas. Hoc argumentum opum, 

 haec vera luxuriae gloria existimata est , habere quod 

 posset statim totum perire. Nec hoc fuit satis, turba 

 gemmarum potamus^ et smaragdis teximus calyces : ac 

 temulentiae causa tenere Indiam juvat : et aurum jam 

 accessio est. 



Quae prima coinmendatio ejus. 



III. I. Utinamque posset e vita in totum abdicari 

 auri sacra fams, ut celeberrimi auctores dixere! Pro- 

 scissum est conviciis ab optimis quibusque, et ad perni- 

 ciem vitae repertum. Quantum feliciore aevo, quum res 

 ipsae permutabantur inter se, sicut et trojanis tempori- 

 bus factitatum Homero credi convenit! Ita enim (ut opi- 

 nor) commercia victus gratia invecta. Alios coriis boum , 

 alios ferro captivisque rbus mutasse tradit : quamquam 

 et ipse mirator auri , aestimationes rerum ita fecit , ut 

 centum boum arma aurea permutasse Glaucum diceret 

 cum Diomedis armis novem boum. Ex qua consuetu- 

 dine multa legum antiquarum pcore constat , etiam 

 Romae. 



